70 COMMENTATIO 



fontibus gentilium historiam et ingenii descriptio- 

 nem Judaeorum effecerat 9 qua multa iis false im- 

 putabantur. Nonnulla etiam alia scripsit; cumque 

 philosophiae in primis Graecae et Neoplatonicae , 

 quae tune temporis vigebat, sese applicare inci- 

 peret, etiam hac de re scribere in animo ei fuit, 

 cum mors eum impedivit. Qtiamvis enim certum 

 quo obierit tempus ignoremus, hoc tamen constat 

 eum anno aetatis LVI t( > tandem finem libris An- 

 tiqtiitatum imposuisse, et anno LVII to nil amplius 

 de eo invenimus, ita ut tune videatur diem su* 

 premum obiisse (i). 



Multi semper fuerunt viri docti qui Josephum 

 valde vituperaverint eumque nequissimum habue- 

 rint hominem ; multi vero etiam qui eum laudibus 

 maximis extulerint nihilque mali , nihil vitupera- 

 tione digni in eo invenire potuerint (a). Mukum 

 ab ambabus partibus nostra opinio difFert, quam 

 paucis verbis indicabimus. 



Nemo certe negare poterit Josepho fuisse inge- 

 nium sagacissimum , semper enim hoc ostendit. 

 Quando eum Galilaeae praefectum adspicimus om- 

 nia quae facienda erant efFecit, quamvis ei impe- 

 dimenta obstarent maxima. Johannis fraudes et 

 fallacias omnis generis 5 quibus saepe in conditio- 



nem 



(i) Cf. vita in fine. 



(a) Cf. inter alios Baronius, Salianus, Possevinus; itemque 

 , Casaubonus, Ittigius, alii. 



